ෂාරුක් ඛාන් බොලිවුඩයට රජකු වුවත් නීතියට රජකු නොවෙයි.ඔහුට විරුද්ධව පසුගියදා නඩු පැවරුණේ කොල්කටා නයිට් රයිඩර්ස් සහ රාජස්ථාන් රෝයල්ස් අතර පැවැති අයි. පී. එල්. ක්‍රිකට් තරගය නැරැඹීමේදී ප්‍රසිද්ධියේ දුම්පානය කිරීම නිසයි.ඔහුගෙන් බාල පරපුරට වැරැදි පූර්වාදර්ශයක් ලැබෙන නිසා විශේෂයෙන්ම ඔහුට එරෙහිව නීතිය ක්‍රියාත්මක කර තිබේ.මවක වීම නිළියක වීමට බාධාවක් වූ යුගය දැන් ඉතිහාසයට එක් වී අවසන්ය.වර්තමානයේ ඇත්තේ මවු පදවිය ලැබූ නිළියන්ට වැඩි ඉල්ලුමක් ඇති කාලයකි.ඓශ්වර්යා රායිගේ පැමිණීම ගැන මාධ්‍යවේදීන්ගේ සහ රසිකයන්ගේ ඇති උනන්දුව ඊට ඇති හොඳම උදාහරණයයි.අලුත්ම ආරංචිවලට අනුව ඈෂ්, ෂාරුක් සහ ජෝන් ඒබ්‍රහම් රඟන ‘හැපි බර්ත්දේ’ සිනමා පටයෙන් හෝ අමිතාබ්, අභිෂේක් රඟන ‘සර්කාර් 3’ සිනමා පටයෙන් හෝ ෂාරුක් රඟන සංජේ ලීලා බන්සාලිගේ ‘බාජිරාඕ මස්තානි’ සිනමා පටයෙන් හෝ සිනමාවේ දෙවැනි ගමන අරඹනු ඇත.